สถานีโทรทัศน์รัสเซีย เชิญชวนประชาชน ลงคะแนนเสียงเลือกวีรบุรุษของประเทศ
เมื่อเร็วๆนี้ โทรทัศน์ Rossiya ซึ่งเป็นโทรทัศน์ของรัฐบาลรัสเซียเสนอชื่อชาวรัสเซียผู้มีชื่อเสียง 500 คน ให้ประชาชนลงคะแนนเสียงเลือก จะลง
การลงคะแนนเสียงในรอบแรกคัดเหลือ 50 คนสำหรับรอบที่สองและเหลือเพียง 12 คนที่ได้เข้ารอบสุดท้าย หลังจากเวลา 7 เดือนชาวรัสเซียลงความเห็นว่า วีรบุรุษของชาติคือเจ้าชาย Alexander Nevsky นักรบชาวรัสเซียสมัยคริสต์ศตวรรษที่ 13 ที่สามารถต้านรับการรุกรานจากสวีเดนและอัศวินจากนครรัฐซึ่งปัจจุบันคือเยอรมนีได้เ ที่สองคือ Pyotr Stolypin นักปฏิรูปและอดีตนายกรัฐมนตรีในรัชสมัยกษัตริย์ หรือซาร์นิโคลัสที่สอง กษัตริย์องค์สุดท้ายของรัสเซียตัวนายกรัฐมนตรี Stolypin เองถูกลอบสังหารในปีค.ศ. 1911 ที่สามคือ Josef Stalin ผู้เผด็จการของประเทศซึ่งในเว็บไซท์ของสถานีโทรทัศน์ ยอมรับว่า เป็นผู้ก่ออาชญากรรมไว้มากซึ่งรวมทั้งการสร้างระบบค่ายแรงงานที่ประมาณว่า ทำให้มีคนเสียชีวิตราวๆ 10 ล้านคน และการใช้แรงงานนักโทษพัฒนาโครงสร้างทางอุตสาหกรรม และเศรษฐกิจของประเทศและอาชญากรรมอื่นๆ แต่ข้อความในเว็บไซท์ดังกล่าวให้ความเห็นไว้ด้วยว่า แม้ลัทธิสตาลินจะมีข้อบกพร่องแต่ก็ช่วยให้รัสเซียก้าวไปถึงเป้าหมายที่ตั้งไว้ได้รวมทั้งการพัฒนาอุตสาหกรรมที่เกิดขึ้นยังช่วยให้รัสเซียมีชัยในสงครามโลกครั้งที่สองได้ด้วย นักพิทักษ์สิทธิมนุษยชนกล่าวตำหนิไว้ว่าการที่ผู้เผด็จการสตาลินได้คะแนนนิยมสูงเช่นนี้สะท้อนถึงสังคมรัสเซียในทางลบ คุณ Lyudmila Alexeyeva ของกลุ่มเฮลซิงกิในกรุงมอสโคว์ ให้ความเห็นว่าการจัดให้มีการแข่งขันเลือกฮีโร่ของประเทศครั้งนี้ มีจุดมุ่งหมายทางการเมือง เจ้าหน้าที่ของกลุ่มพิทักษ์สิทธิมนุษยชนผู้นี้กล่าวว่า ถ้าโทรทัศน์ Rossiyaมีความจริงใจ ก็ควรให้โอกาสกลุ่มพิทักษ์สิทธิมนุษยชน อย่างเช่นกลุ่ม Memorial และนักประวัติศาสตร์ที่เชื่อถือได้อธิบายข้อเท็จจริงที่เกิดขึ้นในยุคสมัยของสตาลิน ซึ่งเชื่อว่า ถ้าทำได้เช่นนั้นชื่อของสตาลินก็จะไม่ปรากฎอยู่ในรายชื่อวีรบุรษของประเทศอย่างแน่นอน การลงคะแนนเสียงเลือกวีรบุรุษของรัสเซียครั้งนี้ใช้เวลานาน7 เดือน และชื่อคนอื่นๆที่ติดอยู่ในรายชื่อรอบสุดท้าย 12 ชื่อนั้น มีผู้ก่อตั้งสหภาพโซเวียต Vladimir Lenin กษัติรย์หรือ Czar Ivan ผู้โหดร้าย Czar Peter มหาราชCzarina Catherine มหาราช กวี Alexander Pushkin นักเขียน Fyodor Dostoyevsky และ นักวิทยาศาสตร์ DmitriMendeleyev รวมอยู่ด้วย